Eesti võrkpallikoondise temporündaja Timo Tammemaa pikendas Belgia klubi Maaseiki Nolikoga lepingut.
Tammemaa liitus Nolikuga mullu kevadel, nüüd pikendati lepingut aasta võrra, teatas klubi enda sotsiaalmeedias. "Olen väga õnnelik, et saan Maaseikis jätkata," ütles 26-aastane Tammemaa.
"Timo on meie jaoks oluline mängija, mul on hea meel, et ta meie juurde kauemaks jääb," lisas klubi tehniline direktor Wout Wijsmans.
202 cm pikk Tammemaa alustas enda klubikarjääri 2009. aastal Tallinna Selveris, 2014. aastal siirdus Pärnu võrkpalliklubisse ning 2016. aastal Prantsusmaale Toulouse’i.
Nolikoga jõudis Tammemaa tänavu Belgia meistrivõistlustel finaali, kus avamängus alistati Roeselare Knack kindlalt 3:0.
Toimetaja: Maarja Värv